Heilbrigðisráðherra segir að heildarendurskoðun á rekstrarfyrirkomulagi hjúkrunarheimila verði eitt af stærstu verkefnum komandi kjörtímabils. Mögulega þurfi að fjölga umönnunarúrræðum fyrir aldraða.
Flest hjúkrunarheimili landsins hafa verið rekin með halla og mörg þeirra stefna að óbreyttu í þrot. Þetta kemur fram skýrslu starfshóps á vegum heilbrigðisráðherra sem var birt í vor. Sveitarfélögin hafa verið að segja sig frá rekstri heimilanna á undanförnum misserum og nýverið var þrettán starfsmönnum á hjúkrunarheimilinu Hlíð á Akureyri sagt upp störfum. Heilsuvernd tók við rekstri Öldrunarheimila í bænum í byrjun maí.
Svandís Svavarsdóttir heilbrigðisráðherra segir að nú þegar sé hafin vinna við að greina betur stöðu heimilanna.
Það var löngu tímabært að fara alveg ofaní ræturnar á þessu kerfi. Bæði hjá kerfinu sem slíkur en ekki síður rekstrarfyrirkomulaginu og svona greiðslumódelinu. Og
þetta erum við að gera núna og verður alveg örugglega eitt af stærstu verkefnum næsta kjörtímabils að fara í þetta
Hún segir að mögulega þurfi að endurskipuleggja kerfið frá grunni.
En í grunninn þá erum við að horfast í augu við það að byrja með hreint borð í þessum málaflokki. Við getum ekki haldið áfram bara að bæta við hjúkrunarrýmum og horfa á útskriftarvanda einhvers staðar og svo framvegis. Heldur þurfum við miklu miklu fjölbreyttari úrræði. Bæði heima og svo mögulega eitthvað millistig þar sem fólk getur fengið einhverja umönnun og einhvern stuðning
án þess að vera beinlínis komið á hjúkrunarheimili. Þetta snýst samt fyrst og fremst um það að það eru ákveðnar skyldur en það fylgir ekki fjármagn með þessum skyldum sem þessar stofnanir eiga að uppfylla? Ja það er álitamál. Það er alltaf álitamál ef að sumir reka sig með halla en aðrir ekki. Þá hlýtur það að vera eitthvað sem þarf að skoða í hverju það felst og það dugar ekki bara að rekstaraðilinn segi hér vantar fleiri peninga og ríkissjóður segi já gjörið þér svo vel. Það væri ekki ábyrgt utanumhald utan um ríkissjóð að gera það þannig að við þurfum að fara kyrfilega í saumana á því hvað er á bak við þetta og við erum að því
Heilbrigðisráðherra segir að það verði eitt af stærstu verkefnum komandi kjörtímabils að endurskipuleggja greiðslu- og rekstrarfyrirkomulag hjúkrunarheimila. 